Ilmoittautumiset 5.6.2026 mennessä asiakaspalveluumme.Asiakaspalvelumme arkisin klo 9–17Puhelin: +358 40 656 5981Sähköposti: whd@woikoski.fi
Tule tutustumaan intuitiiviseen maalauksen maailmaan lauantaina 13.6. klo 13-16. Vietetään tunnelmallinen hetki yhdessä luovan tekemisen parissa. Sinua ohjaa SailaK.art, itseoppinut taiteilija, puutarhuri ja käsityöläinen. Jokainen saa luoda yhden teoksen maalauspohjalle (koko 41 x 33 cm). Käytämme akryylivärejä ja erilaisia välineitä ja materiaaleja. Kokeillaan ja opitaan jotakin uutta tekemisestä tai omasta itsestä. Annetaan intuition johdattaa meitä. Työpajassa saat ohjeistuksen ja kaikki tarvittavat materiaalit. Et tarvitse aikaisempaa kokemusta maalaamisesta. Työpajan kesto 2½ - 3 tuntia. Ilmoittautumiset 5.6.2026 mennessä asiakaspalveluumme. Asiakaspalvelumme arkisin klo 9–17 Puhelin: +358 40 656 5981 Sähköposti: whd@woikoski.fi Hinta 85 € / hlö, hinta sisältää työpajassa tarvittavat materiaalit, lasilliset kuohuvaa ja pientä suolaista. Osoite: WHD Gård, Nurmaankyläntie 90, 52960 Nurmaa
Intuitiivisen maalauksen työpaja - Wine and painting WHD Gårdilla
Tule tutustumaan intuitiiviseen maalauksen maailmaan lauantaina 13.6. klo 13-16. Vietetään tunnelmallinen hetki yhdessä luovan tekemisen parissa.
Veikko Ahvenainen ja Mäntyharjun kulttuuripalvelut
Jari Hautamäki Mäntyharju kulttuuripalvelut
Veikko Ahvenainen ja harmonikka Mäntyharjulla Maailmalla tunnettu Harmonikkalegenda Veikko Ahvenaisen odotettu konsertti kuullaan Kulttuurisalissa sunnuntaina 28.6. klo 19.00. Mukana on hänen puolisonsa harmonikkataituri Carina Norlund sekä Mäntyharjun harmonikkakerho Veijo Louhivuoren johdolla. Mäntyharjun kulttuuritoimi on mukana tilaisuuden järjestelyissä. Konsertissa on luvassa kaikille tuttuja ikivihreitä säveliä Kesäillan valssista lähtien. Veikko Ahvenainen pian 97 vuotta ja sävelet soivat iloisesti. Veikko aloitti uransa Kuopiossa 9-vuotiaana II-rivisellä pelillä kuopiolaisen muikkukauppiaan opastuksella. Pari vuotta myöhemmin hän hankki viisirivisen harmonikan osto-ja myyntiliikkeestä tekemällään pankkivekselillä. Veikon varsinainen taiteilijaura alkoi vuonna 1947. Silloin 18-vuotias Veikko Ahvenainen alkoi esiintyä Yleisradiossa omilla ohjelmillaan. Nimi alkoi tulla tutuksi suomalaisille. Kansainväliset konserttikiertueet alkoivat 1960- luvulla. Ensimmäisenä hanuristina maailmassa hän sai kunnian soittaa Moskovan legendaarisessa Tsaikovskin-salissa ja Washingtonin Katedraalissa Yhdysvalloissa. Veikon meriittilista sisältää 1088 levytystä eri yhtiöille sekä 31 maratonia, joista 12 on juostu New Yorkissa. Veikon esittämä show on vertaansa vailla. Vaimonsa Carinan kanssa soitto sujuu tuhansien konserttien varmuudella. Hän saa silkalla karismallaan yleisön mukaansa. Tuttujen sävelien lomassa hän kertoo kommelluksia kouluvuosilta saakka. Kun ohjelman lopussa yhdessä seisten lauletusta Maamme-laulusta siirrytään Säkkijärven polkkaan, tuntee olevansa elävän suomalaisen musiikinhistorian äärellä. Veikon ja Carinan konsertista välittyy iloinen hyväntuulisuus vaikka takana on matkojen rasitus. Suomen eniten levyttäneellä artistilla on aikaa faniensa kanssa konsertissa. Koko perheen kannattaisi tulla kuulemaan loistokasta musiikkia ja Veikon lapsenomainen uteliaisuus saattaisi tarttua kotiin vietäväksi. Siitä Veikko on esimerkillinen ihminen. Veikon ja Carinan kesäkonserteilla on pitkät perinteet myös Mäntyharjulla. Ohjelman juontaa Veikko itse hauskalla tavallaan ja Mäntyharjun Harmonikkakerho tuo lisäväriä kesäkonserttiin. Konsertissa on saatavana Veikon itsensä kirjoittama suosittu elämäkerta Hanurini muistoja. Kirja kertoo uskomattoman tarinan hänen vaiherikkaasta elämästä, joka hakee vertaistaan. Esillä on myös Veikon ja Carinan uusi 24 kesähittejä CD-levy.Liput konserttiin 15eur. ovelta. Kuva: Veikko Ahvenainen ja Carina Nordlund
Veikon ja Carinan kesähittejä Kulttuurisalissa
Veikko Ahvenainen ja harmonikka Mäntyharjulla
Tilaisuuden kustantaa Mäntyharjun kunta, Mäntyharjun Yrittäjät ry ja Pertunmaan Yrittäjät ry.
Mäntyharjun kunta, Mäntyharjun Yrittäjät ry ja Pertunmaan Yrittäjät ry
Tervetuloa Mäntyharjun ja Pertunmaan yrittäjien kolmanteen yritysverkostotilaisuuteen! Viime syksyinen verkostotilaisuus oli menestys ja sai hyvät palautteet. Nyt pidämme alueemme yrittäjille suunnatun kolmannen Yritysverkostotapahtuman tällä kertaa Vola Golfissa 27.5., klo 17:30. Pääsemme kokeilemaan miltä tuntuu lyödä golfpalloa harjoituslyönti-rangella, tämän jälkeen on ruokailu ja yrityksille suunnattu ohjelmatilaisuus viereisessä Juhla- ja eräruokapalvelun tiloissa. Tilaisuuden ruokailuineen kustantaa Mäntyharjun kunta, Pertunmaan Yrittäjät ja Mäntyharjun Yrittäjät.
Tervetuloa Mäntyharjun ja Pertunmaan yrittäjien kolmanteen yritysverkostotilaisuuteen!
Mäntyharjun Seurakunta ja Vanhusneuvosto
Ikäihmisten hartaus luontokirkossa (Mäntyharjuntie 24) tiistaina 26.5. klo 14.00. Luontokirkko sijaitsee keskellä kauneinta luontoa Mäntyharjun kirkon läheisyydessä, osana Immon polun lenkkiä. Kirkon parkkipaikalta polkua pitkin luontokirkolle on noin 500 metriä. Ikäihmisten hartauden toimittaa rovasti Lauri Maarala ja kanttorina toimii Eero Kantola Hartaukseen on kirkkokyyti, jonka lähtö on Tokmannilta klo 13.00. Kyyti ajaa kirkkokyytireittiä ja paluu tapahtuu samaa reittiä. Vanhusneuvosto tarjoaa pientä virvoketta. Säävarauksella hartaus toimitetaan kirkossa.
Ikäihmisten hartaus luontokirkossa (Mäntyharjuntie 24) tiistaina 26.5. klo 14.00.
Pertunmaan kappeliseurakunta, Eläkeliiton Pertunmaan yhdistys, SPR Pertunmaa, Lions Club Pertunmaa ja Vanhusneuvosto
Keskiviikkona 20.5. klo 13.00 Pertunmaan Seurakuntatalolla (Uusi Kirkkotie 2 b) Ikäihmisten kevätjuhla. Mukavaa ohjelmaa ja kahvitarjoilu! Juhlan järjestävät: Pertunmaan kappeliseurakunta, Eläkeliiton Pertunmaan yhdistys, SPR Pertunmaa, Lions Club Pertunmaa ja Vanhusneuvosto Ei ennakkoilmoittumista.
Keskiviikkona 20.5. klo 13.00 Pertunmaan Seurakuntatalolla (Uusi Kirkkotie 2 b) Ikäihmisten kevätjuhla.
Mäntyharjun vammaisneuvosto toteuttaa Kulttuurisalissa luento- ja keskustelutilaisuuden ke 6.5. klo 18-19.30. Luennon pitää ihotautien osastoylilääkäri Anna-Reetta Vauhkala (Etelä-Savon hyvinvointialue) ja sen aiheena on: - Ihosyöpä ja UV-säteily – Tunne vaarat ja suojaudu Tilaisuudessa mukana myös Saimaan Syöpäyhdistys. Koko ajan kevään ja kesän aurinkoisia päiviä kohti eli luento on erittäin ajankohtainen. Tule kuulemaan tärkeät vinkit auringolta suojautumiseen. Tervetuloa! Ennen tilaisuutta kahvittelut Kinon aulassa, klo 17.30 alkaen.
Luento: Ihosyöpä ja UV-säteily – Tunne vaarat ja suojaudu
Mäntyharjun vammaisneuvosto toteuttaa Kulttuurisalissa luento- ja keskustelutilaisuuden ke 6.5. klo 18-19.30.
Yhteistyössä Mäntyharjun Hevosystäväin seura ry, Mäntyharjun kunta ja paikalliset yritykset
Mäntyharju-ravit Mikkelissä keskiviikkona 13.5. klo 18 alkaen. Perinteikkäät Mäntyharju-ravit juostaan tänä keväänä Mikkelin raviradalla. Luvassa on koko perheen tapahtuma, jossa riittää nähtävää ja tekemistä myös lapsille mm. poniajelua, keppirata, pomppulinna (säävaraus) ja arpajaiset. Ravintolakatsomossa tarjolla maukas buffetti. Tapahtuman järjestää Mäntyharjun Hevosystäväin seura ry ja sen mahdollistavat Mäntyharjun kunta, Polaria Oy sekä joukko paikallisia yrityksiä ja yhteistyökumppaneita. Mäntyharjun kirjastolta ja Pertunmaa-talon asiointipisteeltä on noudettavissa vapaalippuja kirjaston henkilökunnan paikalla oloaikoina (lipun arvo 10 €). Polaria Oy tarjoaa maksuttoman bussikuljetuksen Mikkeliin ja takaisin: – Kuortin ABC:lta klo 16.15 – Tavaratalo Mainion parkkipaikalta klo 16.45 Paluukuljetus lähtee ravien päätyttyä noin klo 21. Tule mukaan nauttimaan vauhdikkaasta kevätillasta! Menossa mukana: Urakointi Virinsalo Kuljetusliike M. Kokkonen Ky Travian Varsat Maanrakennus Leppä Ky Nurmelan Rahti Oy Op Suur-Savo Mikkelin ravit Ravikoulu Järvi-Suomen Valokuitu Mäntyharjun eläinlääkäriasema Polaria Oy Käärmekallion Eläinpiha LähiTapiola Savo-Karjala Emmin eläinfysioterapia Metsänhoitoyhdistys Mänty-Saimaa Kahvikulma Ruuthin Paja
Mäntyharju-ravit Mikkelin Raviradalla | Ilmainen pääsylippu ja bussikyyti
Mäntyharju-ravit Mikkelissä keskiviikkona 13.5. klo 18 alkaen.
Tervetuloa avaamaan jälleen Vierulan tilan kesäkahvilaa ja tilamyymälää! Missä vaiheessa kesä oikein on, no mehän kerrotaan : ohjatut tilakierrokset klo 11 ja 14! Kesäkahvila avoinna tästä eteenpäin koko kesän 16.8 saakka klo 10-17 jokapäivä!
Vierulan kesäkahvilan avaus ja tilakierrokset
Tervetuloa avaamaan jälleen Vierulan tilan kesäkahvilaa ja tilamyymälää!
Elämänviisaus liikkeelle Etelä-Savossa! 💚💫 Miina Sillanpään Säätiö Miina Sillanpään Elämänviisaus liikkeelle -innovaatiokilpailu etsii toteutettavia ratkaisuja, jotka vahvistavat elinvoimaa ja yhteisöllisyyttä Etelä-Savossa. Idea voi olla uusi tapa käyttää tilaa, liikkua, kohdata, rakentaa yhteisöä tai tuottaa palvelu. Se voi houkutella ihmisiä yhteen, vahvistaa yhteisöllisyyttä tai tuoda uutta elinvoimaa ympäristöön. Usein parhaat ideat ovat yksinkertaisia – pieniä alkuja, joilla voi olla suuri vaikutus. Emme rajaa ajattelua vain yhteen teemaan. Siksi ideat voivat liittyä turvallisuuteen, elinvoimaan, asumiseen, liikkumiseen, kulttuuriin, luonnon käyttöön, kohtaamisiin – tai johonkin sellaiseen, mitä emme vielä osaa nimetä. Kilpailuun voivat osallistua yksityishenkilöt, ryhmät, yhdistykset ja muut yleishyödylliset toimijat. Mukaan toivotaan erityisesti yli 65-vuotiaita, mutta toteutukset voivat syntyä eri-ikäisten yhteistyönä. Tärkeintä on, että ikäviisaus on mukana. Ratkaisujen tulee olla maksuttomia ja edelleen kaikkien avoimesti hyödynnettävissä. Raati valitsee neljä toteutusta, joista jokainen saa 5 000 € tuen ja sparrausta toteutukseen! Ratkaisut toteutetaan kesällä 2026 Mikkelissä, Juvalla, Mäntyharjulla tai Savonlinnassa, ja esitellään 1.10. Mikkelissä järjestettävässä tilaisuudessa → Lue lisää www.miinasillanpaa.fi/innokisa ja hae mukaan 7.4.–25.5.2026! Jos herää kysymyksiä, joihin et verkkosivuilta löydä vastausta - olethan matalalla kynnyksellä yhteydessä Miina Sillanpään työntekijään Eeva Roilakseen (etunimi.sukunimi@miinasillanpaa.fi). Rohkeasti siis ideoimaan!
Miina Sillanpään Elämänviisaus liikkeelle -innovaatiokilpailu: Ilmoittaudu mukaan!
Elämänviisaus liikkeelle Etelä-Savossa! 💚💫
Mäntyharjun kunnan museotoimi ja Alhon kotimuseo
Miekankosken Uittomuseo avataan kesäkaudeksi lauantaina 6.6.2026. Avajaispäivänä järjestetään yleisöopastuksia klo 12, 14 ja 16. Oppaana toimii Päivi Tuokko Alhon kotimuseolta. Hän esittelee uittomuseota ja kertoo uiton ja Miekanseudun historiasta. Väliaikoina on mahdollisuus tutustua Mäntyharjun 400-juhlavuonna 1995 Miekankoskella järjestettyjen tukkilaiskisojen videointifilmiin. Miekankosken Uittomuseo on yksi Mäntyharjun kunnan museoista. Se on ollut toiminnassa vuodesta 1990. Puutavaran uittoa harjoitetaan Suomessa edelleenkin, erityisesti suuressa mitassa Saimaan vesistössä, aina alkaen Iisalmesta ja Nurmeksesta päätyen Lappeenrantaan asti. Mäntyharjun reitillä uitto päättyi vuonna 1975. Uittoa oli harjoitettu täällä jo 1800-luvulta, ensin avouittona ja sitten vuodesta 1963 nippu-uittona. Uittomuseoon on kerätty esineistöä tältä ajalta. Tervetuloa historianhavinaan Uittomuseolle! Vapaa pääsy!
Miekankosken Uittomuseo avataan kesäkaudeksi yleisöopastuksin la 6.6.2026
Miekankosken Uittomuseo avataan kesäkaudeksi lauantaina 6.6.2026.
Ennakkoon Lippu.fi: Aikuiset 22€ Lapset 8€ (Lippuihin lisätään Lippu.fi palvelumaksu) Ovelta: Aikuiset 26€ Lapset 12€
Mäntyharjun Kesäteatteri esittää kesällä 2026 mukaansatempaavan maalaiskomedian Korkeuskammoa Kuusniemellä. Luvassa taattua komediaa ja vauhdikasta menoa – tule kokemaan maalaiskomedian hurma! Hakkaraisella ja Kiiskellä on suuruudenhullu suunnitelma saada lentokenttä Kuusniemelle. Työrukkasena miehillä on totuttuun tapaan Varma Kylmälehto. Kirkon korkea torni on ikävästi kaavaillun kiitoradan suunnassa koneiden nousun esteenä. Muut kunnan asukkaat päättävät kuitenkin pistää hankkeelle kampoihin yhdessä Pohdon, Piiparisen ja Turpeisen kanssa, mutta pärjääkö kunta markkinavoimia vastaan? Millaisen lopputuloksen polveileva tapahtumaketju lopulta aiheuttaa? Korkeuskammoa Kuusniemellä on Ylen maalaiskomedia-sarjojen itsenäinen jatko-osa, jonka on käsikirjoittanut Heikki Luoma ja Sari Ojala. Ohjaajan saappaisiin Mäntyharjun kesäteatterille kevääksi 2026 astuu näyttelijä-ohjaaja Juha-Sakari Hippi. Katettu katsomo, esteetön kulku.
Korkeuskammoa Kuusniemellä - Mäntyharjun kesäteatteri
Mäntyharjun Kesäteatteri esittää kesällä 2026 mukaansatempaavan maalaiskomedian Korkeuskammoa Kuusniemellä.
Korkeuskammoa Kuusniemellä - Mäntyharjun kesäteatteri ENSI-ILTA
Varaa paikkasi viimeistään 7.5.2026 mennessä: whd@woikoski.fi
Viiniä pyöritellään lasissa, siemaistaan kulaus ja syljetään pois – kuulostaako mystiseltä? Ei todellakaan! Järjestämme viinimaistelun (Wine tasting), joka sopii niin viinimatkansa alussa oleville kuin myös kokeneemmille viininystäville, jotka haluavat syventää osaamistaan. Rennossa ja mutkattomassa maistelussa tutustutaan upeisiin viineihin eri puolilta maailmaa, ja samalla saat käytännönläheistä viinitietoa – hyödyllistä niin ravintolaillallisilla kuin viinitilavierailuillakin. Viinimaistelu järjestetään Kirjokiven Kartanolla lauantaina 9.5.2026 klo 15–17. Hinta 39 € sisältää 6 viiniä (á 6 cl) sekä pientä syötävää makujen korostamiseksi. Ennakkoilmoittautumiset 7.5.2026 mennessä: whd@woikoski.fi
Pop up -wine tasting Kirjokiven Kartanolla - ilmoittaudu mukaan!
Viiniä pyöritellään lasissa, siemaistaan kulaus ja syljetään pois – kuulostaako mystiseltä? Ei todellakaan!
Korkeuskammoa Kuusniemellä - Mäntyharjun kesäteatteri YÖNÄYTÖS